যূথিকা : দুর্লভই। কিন্তু আমি কোনোদিন ভাবতে পারিনি যে, যেই গ্রামটায় আমার জন্ম – সেখান থেকে আমি যে আজকে সারা ভারতবর্ষ ঘুরে বেরিয়েছি – মানে আমার বাইরে যাওয়ার তেমন সৌভাগ্য হয়নি কিংবা চান্স এসেছে কিন্তু হয়নি, তাহলেও আমি যে এতোটা ভারতবর্ষজুড়ে ঘুরে বেড়াচ্ছি, নানান লোকের সঙ্গে মেলামেশা, নানা ভাষা, নানা তাদের সাজপোশাক কতোরকম যে আমার মনকে একেবারে আনন্দে ভরিয়ে রেখেছে – সে আমি বলতে পারবো না। আমার গ্রাম, তারাও আমাকে ভোলেনি, যেখানে আমি জন্ম নিয়েছি – যেখান থেকে আমি প্রথম গান নিয়ে উঠেছি, সেই জায়গা আজও আমাকে মনে রেখেছে। এইটাই আমার সব থেকে বেশি আনন্দ।